Hennes lille majestet (1939)

Hennes lille majestet (svensk: ) er en svensk svart-hvitt filmkomedie fra 1939 i regi av Schamyl Bauman. Manuset ble skrevet av Ragnar Hyltén-Cavallius og Hilding Östlund. Som litterært forelegg hadde de Karl Gerhards skuespill Hennes lilla Majestät, som ble uruppført på Göteborgs Friluftsteater 14. juli 1920. Joachim Holst-Jensen og Sonja Wigert spiller henholdsvis rollene som generalkonsul Hauge og hans datter Marianne.

Filmen ble spilt inn i Sandrew-ateljéerna i Stockholm med noen scener fra Norrsunda kyrka i Sigtuna. 

En tidligere versjon av Karl Gerhards skuespill ble spilt inn i 1925 i regi av Sigurd Wallén. Antagelig skrev Wallén selv filmmanuset til den versjonen.

Innspillingsfakta 
Filmen ble spilt inn i perioden 17. juli–4. september 1939 i AB Sandrew-Ateljéerna, Oslo, Stockholm og Norrsunda kyrka i Sigtuna.

Handling 
Den bortskjemte norske skipsrederdatteren Marianne Hauge (spilt av Sonja Wigert) blir innblandet i en bilulykke på vei mot Stockholm. Hun vrikker en fot. Den lokale presten og ungkaren Bengt Ahlman har vært vitne til det hele, og lar henne bo noen dager i prestegården for å komme seg. Ahlman er en moderne prest. Midtsommeraften danser han hambo med Marianne. På hjemveien overrasker presten noen slåsskjemper. Den ene trekker frem en kniv, men presten slår ham og tar kniven.

I samme bygd bor den alvorlig syke enkefru Karlsson. Man håper at en lege i Leipzig skal kunne kurere henne, og presten bidrar med 2.000 kroner i en innsamling for å bekoste oppholdet hos den tyske legen. Men fru Karlsson dør i Leipzig, og presten forsøker å trøste sønnen hennes.

Noen av de mer gudfryktige beboerne i bygda sender klage til stiftets biskop over Ahlman: dels sparker han fotball, dels har han en norsk kvinne boende hos seg, og dels har han overfalt en intetanende yngling og slått ham i ansiktet. Biskopen beordrer Ahlman til å innfinne seg hos biskopen. Ahlman forteller sin venn, bygdas lege, at han hadde tatt de 2.000 SEK til fru Karlsson fra kirkekassen og at ikke er i stand til å betale dem tilbake på stående fot. 

Legen kontakter Marianne, som er tilbake i Oslo. Hun klarer ikke å få en krone ut av faren (spilt av Joachim Holst-Jensen), så hun kjører til den byen som ligger nærmest Ahlmans bygd, og selger bilen sin for to tusen kroner. Deretter sykler hun til den lille bygda og gir pengene fra bilsalget til presten. Dermed stemmer kassebeholdningen igjen. Biskopen får treffe Marianne, som forteller at hun og Ahlman skal gifte seg.

Rolleliste (i utvalg) 
 Joachim Holst-Jensen - Hauge, generalkonsul 
 Sonja Wigert - Marianne, hans datter 
 Anders Henrikson - Bengt Ahlman, kyrkoherde
 Gösta Cederlund - Gösta Bergfelt, lege 
 Carl Barcklind - Wicander, biskop 
 Gunnar Höglund - Gunnar Karlsson, bilreparatør 
 Aurore Palmgren - Maria, kyrkoherdens husholderske 
 Julia Cæsar - Augusta Ljunggren
 Carl Deurell - Johan Ljunggren, hennes mann, nämndeman 
 Sigge Fürst - Bilforhandler 
 Axel Högel - Svensson, bilreparatør

Referanser

Eksterne lenker 

Svenskspråklige filmer
Svenske filmkomedier
Sort-hvitt-filmer
Filmer fra 1939
Filmer regissert av Schamyl Bauman